kardosdrur/scandi-wiki huggingface dataset:
Sankt Methodios

Sankt Methodios (; kirkeslavisk Мефодии), født 826 i Thessaloniki i Byzans, død 6. april 885 i Stormähren, var en byzantisk lærd som sammen med sin bror Kyrillos missionerede for kristendommen bland slaverne. Han bidrog til at oversætte Bibelen til oldkirkeslavisk med det det glagolitiske alfabet som blev opfundet af Kyrillos. Methodios blev af paven udråbt til ærkebiskop af Stormähren og blev siden helgenkåret.

Eksterne henvisninger 

 Sankt Methodios fra SQPN

Helgener
Missionærer
Ærkebiskopper
Tingvollfjorden

Tingvollfjorden (også kaldt Sunndalsfjorden og Raudsandsfjorden) er en fjord i kommunerne Tingvoll, Gjemnes og Nesset i Møre og Romsdal  fylke i Norge. 

Fjorden er 35 kilometer lang, og går fra indløbet ved Bergsøysundet mod sydvest til Ballsneset ved grænsen  til Sunndal kommune. Herfra fortsætter fjorden under navnet Sunndalsfjorden ind til Sunndalsøra. Tingvollfjorden og Sunndalsfjorden er til sammen 52 kilometer lang. Ved indløbet i nord går Bergsøyfjorden vestover til Batnfjorden.

Riksvei 70 fra Kristiansund går langs nordsiden af fjorden ved indløbet, over Bergsøya og Aspøya, og videre  på østsiden af fjorden til byen og kommunecenteret Tingvoll inderst i Tingvollvågen. Vejen passerer gennem bygderne Bogsaspa, Eikrem, Gyl og Bergem. 

På vestsiden af fjorden går fylkesvej 666 fra indløbet mod syd gennem bygderne Kvalvåg, Hoem, Flemma og Angvika til Raudsand, hvor vejen går ind i landet. Fra bygden Eidsøra går fylkesvej 62 videre sydover langs fjorden  til Sunndalsøra.

Kilder og henvisninger 

Fjorde i Møre og Romsdal
Tingvoll
Gjemnes
Molde
Langenburg

Langenburg er en by i den nordøstlige del af den tyske delstat Baden-Württemberg med omkring  indbyggere og et areal på 31,4 km². Dermed er den en af de mindste byer i Baden-Württemberg.

Langenburg blev første gang omtalt i 1226. Fra 1568 til mediatiseringen i 1806 var Langenburg residensby for greverne og senere fyrsterne af Hohenlohe-Langenburg.

Referencer 

Byer i Baden-Württemberg
Sunndalsfjorden

Sunndalsfjorden er en fjord i Sunndal kommune i Møre og Romsdal fylke i Norge. Fjorden er en fortsættelse af Tingvollfjorden, og går fra kommunegrænsen ved Ballsneset ind til kommunecenteret Sunndalsøra. Nogen ganger kaldes begge fjordene under et for Sunndalsfjorden. Den egentlige Sunndalsfjorden er 17 kilometer lang, mens længden sammen med Tingvollfjorden er 55 kilometer.

På vestsiden omkring  halvvejs inde i fjorden ligger Øksendalsbugten og Øksendalsøra, hvor Øksendalstunnelen går mod sydøst ind til Sunndalsøra. Tunnelen er en del af fylkesvej 62 som fortsætter videre nordover på vestsiden af fjorden. På østsiden  ligger bygden Oppdøl, hvor riksvei 70 kommer fra Ålvundeid og fortsætter ind  til Sunndalsøra.

Elvene Driva og Litledalselva munder ud i Sunndalsfjorden ved Sunndalsøra. Her ligger også Aura kraftværk og et stort aluminiumsværk. Ved Øksendalsøra munder elven Usma ud i fjorden.

De indre af Sunndalsfjorden er kraftigt forurenet af miljøgifte som følge af udslip fra aluminiumværket og tidligere minedrift.

Kilder og henvisninger 

Sunndal
Fjorde i Møre og Romsdal
Thomas Bolander

Thomas Bolander (født 20. oktober 1972) er en dansk professor ved DTU Compute, Danmarks Tekniske Universitet, hvor han forsker i kunstig intelligens. Meget af hans forskning handler om at udvikle kunstig intelligens evne til at tænke socialt, og hvordan man gør det muligt for fremtidens AI at navigere i sociale sammenhænge.  Thomas Bolander sidder i flere kommissioner, ekspertpaneler og bestyrelser herunder: medlem af SIRI-Kommissionen og TechDK kommissionen, bestyrelsen i Matematikcenter,  og medarrangør af Science and Cocktails.. Han er desuden tidligere redaktør for journalen Studia Logica.

Bolander er kendt for sin videnskabsformidling. I 2006 blev han udnævnt, og er siden da blevet nomineret fire gange, til årets underviser på DTU. I 2019 modtog han også H.C. Ørsted Medaljen for forskningsformidling, som den anden modtager siden år 2000.

Referencer 

Professorer fra Danmarks Tekniske Universitet
Alumni fra Danmarks Tekniske Universitet
Modtagere af H.C. Ørsted Medaljen
Eisenberg (Pfalz)

Eisenberg er en by og kommune i Landkreis Donnersberg, Rheinland-Pfalz, Tyskland. Byen har  indbyggere.

Kildeangivelser
Bellards formel

Bellards formel er en matematisk formel, der kan bruges til at udregne nde ciffer af π i base 16.

Bellards formel blev opdaget af Fabrice Bellard i 1997. Den er omtrent 43% hurtigere at bruge end Bailey–Borwein–Plouffe-formlen. Den har været brugt i PiHex, det nu fuldendte distributed computing-projekt.

En vigtig anvendelse er til at verificere udregning af alle cifre af pi udregnet på andre måder. I stedet for at skulle udregne alle cifrene to gange med forskellige algoritmer for at sikre at en udregning er korrekt, kan de sidste cifre af en meget lang alle-cifre-udregning verificeres af den meget hurtigere Bellards formel.

Formel:

Henvisninger

Eksterne henvisninger 
 Fabrice Bellard's PI
 PiHex webside
 David Bailey, Peter Borwein og Simon Plouffes BBP formel (On the rapid computation of various polylogarithmic constants) (PDF)

Matematiske sætninger
Jyske mesterskab 1925-26 (fodbold)

Det jyske mesterskab i fodbold 1925-26 var den 28. udgave af turneringen om det jyske mesterskab i fodbold for herrer organiseret af Jydsk Boldspil-Union. Horsens fS vandt turneringen for første gang. Vinderen af turneringen kvalificerede sig til Landsfodboldturneringen 1925-26.

Nr. fem og seks spillede kvalifikation til næste sæson mod de to bedste hold fra JBUs A-række. Aalborg Chang rykkede ned efter at have tabt den afgørende kvalifikationskamp til Esbjerg fB med 2-3. Nedrykningen blev dog suspenderet, da Jydsk Boldspil-Union efter sæsonens afslutning besluttede at udvide Mesterskabsrækken fra seks til 12 hold. De 11 kredsvindere fra JBUs A-række og Aalborg Chang spillede i august 1926 udtagelseskampe til den nye mesterskabsrække. Esbjerg fB deltog dog ikke, da klubben allerede havde sikret sig oprykning.

JBUs Mesterskabsrække

Kvalifikation til Mesterrækken

Unionskampe 
De 11 kredsvindere i JBUs A-række mødtes i et slutspil. Vinderen af finalen mødte nr. seks fra Mesterskabsrækken, mens taberen af finalen mødte nr. fem fra Mesterskabsrækken i kampene om to pladser i Mesterskabsrækken 1926-27.
Aalborg Freja vandt JBUs A-række ved at slå Esbjerg fB i finalen. Aalborg Freja tabte dog siden oprykningskampen til Vejle BK, men fik siden en ny chance for oprykning, da Mesterskabsrækken blev udvidet fra seks til 12 hold. Her slog Aalborg Freja Thisted IK med 7-2 og rykkede alligevel op.
1. runde
Herning Fremad - Thisted IK 5 - 2 
Esbjerg fB - Haderslev FK 6 - 1
AIA - Horsens fS II 2 - 0
Kredssemifinaler
Aalborg Freja - Grenaa IF 2 - 1
Holstebro BK - Herning Fremad 3 - 1
Esbjerg fB - AIA 4 - 1 
Fredericia BK - Vejen SF 3 - 2
Kredsfinaler
Aalborg Freja - Holstebro BK 3 - 0
Esbjerg fB - Fredericia BK 3 - 0
Finale: Aalborg Freja - Esbjerg fB 5 - 2. Spillet i Aarhus.

Oprykningskampe 
Vejle BK - Aalborg Freja 3 - 0. Spillet i Randers. 
Aalborg Chang - Esbjerg fB 2 - 3 e.f.s. Spillet i Vejle.
Esbjerg fB rykkede op.

Slutspil oversigt

Kilder

Øvrige kilder 
 
 Johannes Gandil (1939): Dansk fodbold, Sportsbladets forlag.

Se også 
 Danmarksmesterskabet
 Provinsmesterskabsturneringen

Fodboldturneringer i Danmark
Karl August af Slesvig-Holsten-Gottorp

Karl August af Slesvig-Holsten-Gottorp (født 26. november 1706 på Gottorp Slot, død 31. maj 1727 i Sankt Petersborg) var en dansk-tysk prins, der var fyrstbiskop af Lübeck fra 1726 til 1727.

Han var søn af Christian August af Slesvig-Holsten-Gottorp og bror til kong Adolf Frederik af Sverige. Han døde 20 år gammel under en rejse til Sankt Petersborg, hvor han skulle forloves med den senere kejserinde Elisabeth af Rusland.

Eksterne henvisninger 

Huset Oldenburg
Huset Holsten-Gottorp
Fyrstbiskopper af Lübeck
Personer fra Slesvig by
Kontinuitetsligningen

Kontinuitetsligningen beskriver flowet af en mængde ind og ud af et område og siger, at ændringen i mængden skal være lig med flowet. Dvs. at den gælder for fysiske størrelser, der ikke kan opstå eller blive nedbrudt. Den er derfor essentiel til at beskrive flow af masse for fluider som gasser og væsker.

Udledning 
For at udlede kontinuitetsligningen betragtes et generelt område med volumenet , der indeholder massen . Området er afgrænset af overfladen  og ud af hvert overfladeelement  flyder masse med hastigheden . Hvis massen har densiteten , er raten, hvormed masse flyder ud pr. overfladeareal givet ved strømningstætheden :

Raten af masse ud af overfladeelementet  er derfor . Den samlede masseændring pga. hele overfladen findes derfor ved at integrere:

Det negative fortegn skyldes, at massen forlader volumenet. Siden massedensitet står på højre side, kan massen også skrives om til densiteten integreret over volumenet:

For at lave højresiden om til et volumenintegral, bruges divergens-teoremet:

Disse to nye volumen integraler indsættes, og ligningen omarrangeres:

For at integralet skal kunne give 0 for alle volumener, skal integranden også være 0:

Ligningen siger, at ændringen i densitet i hvert volumenelement skal opvejes af flowet ind og ud af det volumenelement. Hvis ligningen ikke giver nul, bliver der dannet eller destrueret masse.

Simpelt tilfælde 
Hvis masse kun flyder i retningen  forsimpler ligningen til 

Hvis densitet og hastighed yderligere er uafhængige af positionen, giver den afledte med hensyn til  blot 0:

I dette tilfælde flyder lige meget masse ind og ud af området, og den samlede masse inde i volumenet er derfor konstant. Der hersker altså dynamisk ligevægt.

Det samme er tilfældet, hvis massen ikke flyder overhovedet (), hvilket i så fald er en statisk ligevægt.

Kildehenvisninger 

Fluidmekanik
Dream (Michael Bublé-album)

Dream er det andet studiealbum af den canadisk-italiensk jazzmusiker Michael Bublé. Albummet blev udgivet i Canada i juni 2002.

Bublé geninsdspillede sangen "Dream" til sit album Call Me Irresponsible fra 2007, og han indspillede også nummeret "Stardust" til sine to albums Michael Bublé Meets Madison Square Garden og Crazy Love fra 2009. Crazy Love-udgaven havde vokal af Naturally 7.

Spor 
 "Dream
 "Anema E Core
 "I'll Never Smile Again
 "Stardust"
 "You Always Hurt The One You Love"
 "Don't Be A Baby, Baby"
 "Maria Elena"
 "Daddy's Little Girl"
 "Paper Doll"
 "Surrender"
 "Till Then"
 "You Belong To Me"
 "I Wish You Love"

Referencer

Eksterne henvisninger 
 

Michael Bublé-album
Album fra 2002
Blaž Arnič

Blaž Arnič (født 31. januar 1901 i Luce, død 1. februar 1970 i Ljubljana, Slovenien var en slovensk komponist og lærer.

Arnič studerede komposition på Musikkkonservatoriet i Ljubljana (1930-1931) og senere i Wien på Neues Wiener Konservatorium og i Warszawa, Krakov og Paris (1938-1939).
Han har skrevet 9 symfonier, orkesterværker, kammermusik, koncertmusik, korværker, instrumentalværker etc.

Arnič er nok mest kendt som symfoniker og anses som en vigtig symfoniker i sit land. Han underviste som lærer i komposition på Musikkonservatoriet i Bol (1934-1935) og på Musikkonservatoriet i Ljubljana (1940-1943).

Udvalgte værker 

 Symfoni nr. 1 "Te Deum" (1932) - for orgel, blandet kor og orkester
 Symfoni nr. 2 "Symfonisk rapsodi" (1932) - for klaver og orkester
 Symfoni nr. 3 "Duma" (1929-42) - for baryton, blandet kor og orkester
 Symfoni nr. 4 "Genopstandelse" (1933) - for orgel og orkester
 Symfoni nr. 5 "Krigens hvirvelvind" (1941) - for orkester
 Symfoni nr. 6 "Samorastnik" (Pionér) (1950) - for orkester
 Symfoni nr. 7 "Arbejdssymfoni" (1948) - for klaver og lille orkester
 Symfoni nr. 8 "På hjemlig jord" (1951) - for orkester
 Symfoni nr. 9 "Krig og fred" (1960) - for sopran, alt, messingblæsere, blandet kor og orkester

Kilde 
 Om Blaz Arnic på www.musicweb-international.com

Komponister fra Slovenien
Lærere
Marjan Kozina

Marjan Kozina (født 4. juni 1907 i Novo mesto, Slovenien, død 20. juni 1966) var en slovensk komponist, dirigent, professor, lærer, rektor, pianist og violinist.

Kozina studerede violin, klaver og filosofi i sin ungdom, men slog senere over i komposition og direktion, som han afsluttede på Musikkonservatorier i Wien og i Prag hos bl.a. Josef Suk (1930). Han har skrevet en symfoni, orkesterværker, balletmusik, en opera, korværker, vokalværker og instrumentalværker, filmmusik etc.

Kozina var akkompagnatør på Operaen i Ljubljana og i Zagreb og var rektor og professor i komposition på Musikkonservatoriet i Ljubljana. Han var ligeledes dirigent for bl.a. Sloveniens Filharmoniske Orkester.

Kozina anses for et af det 20. århundredes vigtige komponister i Slovenien, især hans Symfoni over 4 symfoniske digtninge (1946-1949),
som er en art nationalt håb for det slovenske folk fra efterkrigstiden.

Udvalgte værker 

 Symfoni – over "(4 symfoniske digtninge)" (1946-1949) - for orkester
 "Equinox" (1943) – opera
 "På vor egen jord" (1948) – filmmusik
 "Kekec" (1951) – filmmusik
 "Historierne om Gorjanci" (1952-1961) – balletmusik
 "Diptykon" (1952) – balletmusik

Kilde 
 Om Marjan Kozina på www.musicweb-international.com

Komponister fra Slovenien
Dirigenter
Professorer
Lærere
Pianister
Violinister
Vilko Ukmar

Vilko Ukmar (født 10. februar 1905 i Postojna, død 24. oktober 1991 i Kamnik, Slovenien) var en slovensk komponist og lærer.

Ukmar studerede kompostion på Musikkonservatoriet i Ljubljana og på Musikonservatoriet i Wien og derefter på Musikkonservatoriet i Zagreb. Han har skrevet 3 symfonier, orkesterværker, kammermusik, scenemusik, instrumentalværker og vokalmusik etc. Ukmar underviste i komposition på Musikkonservatoriet i Ljubljana og på Musicology Department of the Faculty of Arts. Han var ligeledes leder og kritiker på Ljubljana Opera.

Udvalgte værker 

 Symfoni nr. 1 (1957) - for orkester
 Symfoni nr. 2 "Symfonisk digt nr. 2" (1962) - for orkester
 Symfoni nr. 3 (1969) - for orkester

Kilde 
 Om Vilko Ukmar på www.musicweb-international

Komponister fra Slovenien
Lærere
Alfred Kaae

Alfred Kaae (født 11. oktober 1892, død 15. september 1973 i Ulfborg) var en dansk skolelærer, historiker, forfatter, illustrator, arkæolog og kunstner. Han dimitterede som skolelærer fra Silkeborg Seminarium i 1915, og efter nogle år med vikariater og værnepligt, blev han i november 1919 vikar for en vinter på Torsted nordre skole, senere Kronhede skole. 

Han arbejdede som lærer på Kronhede skole frem til 1957, hvor han stoppede og gik på pension. 

Alfred Kaae har desuden fået opkaldt Kaaesvej efter sig. Vejen går gennem Kronheden og kommer forbi Kronhede Lejrskole, tidligere Kronhede Skole, og Kronhede Forsamlingshus.

Forfatterskab 
Hans interesse og engagement i lokalområdet kom blandt andet til udtryk ved hans interesse for områdets lokalhistorie, som han beskrev i en række artikler og værker. Han var aktiv forfatter og medlem af Historisk Samfund for Ringkøbing Amts styrelse fra 1947-67, fra 1950 tillige som medlem af Hardsyssels Årbogs redaktion. Derudover har Alfred Kaae udgivet en række sognebøger, den første Torsted i 1945, og den sidste Staby Sogn udkom i 1972. Hans forfatterskab omhandlede også områdets skolepolitik. I 1962 blev Alfred Kaae belønnet med Dansk Historisk Fællesforenings årbogspris for sin afhandling om Lundenæs Len (Hardsyssels Årbog 1959) og i 1972 modtog Alfred Kaae den kongelige belønningsmedalje af 1. grad i guld.  

Derudover var Alfred Kaae optaget af arkæologi og havde i den forbindelse fået betroet opgaven af Nationalmuseet at lave arkæologiske udgravninger i gravhøje og jættestuer i Torsted Sogn

Kronhede forsamlingshus 
I 1920 fik husmand Hans Kristian Kristensen, Fejsøhus, ideen at rejse et forsamlingshus ved siden af skolen. Sammen med Alfred Kaae fik de samlet midler til opførelsen ved hjælp af salg af aktier, senere kaldet andele, og de fik af Torsted Sogneråd tilladelse til at opføre forsamlingshuset på Kronhede skoles grund. Kronhede forsamlingshus blev indviet d. 29. marts 1925.

Historiens Sten 
I 1938 huggede og rejste Alfred Kaae Historiens Sten. Denne sten står i dag i lysningen overfor Kronhede forsamlingshus. Historiens sten rummer en række centrale begivenheder, årstal og betragtninger fra danmarkshistorien. Således kan man følge Ansgars mission i Danmark år 827, Jyske Lov 1241, Kalmarunionens sammenbrud 1523, Reformationen 1536, Stavnsbåndets ophævelse 1788, Danmarks Grundlov 1849 samt Genforeningen 1920.

Udvalgt bibliografi 
 
 Anmeldt i

Referencer 

Illustratorer fra Danmark
Arkæologer fra Danmark
Skolefolk fra Danmark
Mil (flertydig)

Mil har flere specialiseringer:
 Mil - længdeenhed (fra latin mille passus (= tusinde dobbeltskridt)) med flere definitioner fx:
 International mil
 Geografisk mil
 Datamile
 Radarmile - tids/længdeenhed, der bruges indenfor radarteorien
 Den Grønne Mil - flertydig
 .mil - topdomæne, der er reserveret til USA's forsvar
 Mil-Spec, MIL-STD - forkortelse for United States Military Specifications og United States Military Standard. Defineres af USA's forsvar og United States Department of Defense
 Mil Moskva helikopterfabrik
 Mil (tusindedel tomme) eller thou - længdeenhed defineret til at være en 1/1000 af en engelsk tomme. Anvendes indenfor halvlederindustrien
 Master i Ikt og Læring (MIL) - AAU-uddannelse
 Musik i Lejet - MiL - tredages nonprofit musikfestival der afvikles i Tisvildeleje midt i juli

Se også
 Mile - flertydig
 Sømil - længdeenhed
 John Stuart Mill - Mill er et efternavn
 1-mil-løb (atletik)
 Råbjerg Mile
 Mille - flertydig
Primož Ramovš

Primož Ramovš (født 20. marts 1921 i Ljubljana, Slovenien, død 10. januar 1999) var en slovensk komponist, lærer og bibliotekar.
Ramovs studerede komposition på Musikkonservatoriet i Ljubljana (1935-1941) og derefter videre i Rom hos bl.a. Alfredo Casella.
Han har skrevet 6 symfonier, orkesterværker, kammermusik, scenemusik, korværker, vokalmusik, filmmusik etc.
Ramovš var bibliotekar og leder på Det Slovenske Akademi for Videnskab og Kunst (1952-1987) og underviste i komposition på Musikkonservatoriet i Ljubljana (1948-1964).

Udvalgte værker 

 Symfoni nr. 1 (1940) - for orkester
 Symfoni nr. 2 (1943) - for orkester
 Symfoni nr. 3 (1948) - for orkester
 Symfoni nr. 4 "Simfonija 68" (1968) - for orkester
 Symfoni nr. 5 "Simfonija Pieta" (1995) - for orkester
 Symfoni nr. 6 for klaver og orkester (1970) - for klaver og orkester
 Sinfonietta (1951) - for orkester
 Trompetkoncert (1985) – for trompet og orkester

Kilde 
 Om Primoz Ramovs på www.musicweb-international.com

Komponister fra Slovenien
Lærere
Bibliotekarer
Personer fra Ljubljana
Kamala (wrestler)

James Harris (født 28. maj 1950, død 9. august 2020) var en amerikansk pensioneret professionel wrestler, bedre kendt under ringebetegnelsen Kamala. Som Kamala, portrætterede han en skræmmende og dum ugander, der kæmpede barfodet i krigsmaling og lændeklæde, som gik ind i ringen med en afrikansk maske og bar et spyd og et skjold, ledet af den maskerede "handler" Kim Chee (oftest portrætteret af Steve Lombardi). Han er bedst kendt for sine optrædener i World Wrestling Federation/Entertainment (WWE) i midten af 1980'erne og begyndelsen af 1990'erne.

Referencer

Eksterne henvisninger 
 

Wrestlere fra USA
Dødsfald relateret til Covid-19
Demolition (wrestling)

Demolition var et professionelt wrestling-taghold, der var mest fremtrædende i slutningen af 1980'erne og begyndelsen af 1990'erne i World Wrestling Federation (WWF) bestående af Ax (Bill Eadie), Smash (Barry Darsow) og senere Crush (Brian Adams) . I WWF var Demolition tre gange WWF World Tag Team Champions og har rekorden som de længste regerende mestere.

Referencer 

Wrestling
Marijan Lipovšek

Marijan Lipovsek (født 26. januar 1910 i Ljubljana, Slovenien, død 25. december 1995) var en slovensk komponist, pianist og lærer.

Lipovšek studerede komposition på Musikkonservatoriet i Ljubljana og derefter i Prag hos bl.a. Josef Suk og Alois Haba. Forsatte sine studier i Rom hos Alfredo Casella og senere i Salzburg med Joseph Marx.
Han har skrevet en symfoni, orkesterværker, kammermusik, instrumentalværker, korværker, vokalværker etc.
Lipovšek underviste i komposition på Musikkonservatoriet i Ljubljana.

Udvalgt værk 
 Symfoni (1939-1949, rev. 1970) - for orkester

Kilde 
 Om Marijan Lipovsek på www.musicweb-international.com

Pianister
Lærere
Personer fra Ljubljana
Komponister fra Slovenien
Eugen Suchoň

Eugen Suchoň (født 25. september 1908 i Pezinok, død 5. august 1993 i Bratislava, Slovakiet) var en slovakisk komponist, pianist, dirigent, organist, violinist og lærer.

Suchoň studerede klaver, orgel og violin hos private lærere i sin ungdom. Han studerede senere komposition og direktion på Bratislavas Musik- og Teaterakademi (1927-1931). Herefter studerede han på Musikkonservatoriet i Prag (1931-1932) hos Vítězslav Novák.
Suchoň har skrevet 2 sinfoniettaer, orkesterværker, kammermusik, operaer, balletmusik, korværker, instrumentalværker, vokalværker etc. Efter sin hjemkomst fra Prag underviste han som lærer i klaver og komposition på bl.a. Musik- og Teaterakademiet og Bratislava Statskonservatorium. Suchoň anses for en af de vigtige slovakiske komponister i det 20. århundrede.

Udvalgte værker 
 Sinfonietta i D-dur (1924, rev. 1977) - for orkester
 "Sinfonietta Rustica" (1954-5) - for orkester

Kilde 
 Om Eugen Suchoň på www.musicweb-international.com 

Komponister fra Slovakiet
Pianister
Organister
Violinister
Dirigenter
Lærere
Bremsnesfjorden

Bremsnesfjorden er en fjord i Averøy og Kristiansund kommuner på Nordmøre i Møre og Romsdal  fylke i Norge. Fjorden går 11 kilometer fra Norskehavet i sydlig retning mellem Averøya på vestsiden og Kirklandet, Innlandet og Frei på østsiden. Indenfor Sildvoldneset på Frei fortsetter fjorden som Kvernesfjorden videre indover.

Fjorden har indløb fra Norskehavet mellem Øksenvågen i vest og Meldalsholmen ved Kristiansund i øst. Kristiansund by ligger på østsiden af fjorden. Lige indenfor indløbet går Brunsvikbukta ind til Brunsvika på Kirklandet og lidt længere mod syd  går Sørsundet ind til centrum af byen på nordsiden af øen Innlandet. Mellem Innlandet og Frei, som indtil 2008 var en selvstændig kommune, ligger Bolgsvaet. På Frei går Møstavågen ind til bygden Møst.

På Averøya ved fjorden ligger Bremsnes, som fjorden er opkaldt efter.

I december 2009  åbnede Atlanterhavstunnelen under Bremsnesfjorden, mellem Averøy og Kristiansund.

Kilder og henvisninger 

Fjorde i Møre og Romsdal
Averøy
Kristiansund
Stjepan Šulek

Stjepan Sulek (født 5. august 1914 i Zagreb, Kroatien, død 16. januar 1986) var en kroatisk komponist, violinist, lærer, professor og dirigent.

Sulek studerede komposition og violin på Musikkonservatoriet i Zagreb og fik eksamen der (1936). Han har skrevet 8 symfonier, orkesterværker, kammermusik, koncertmusik, operaer, balletmusik, korværker, sonater for mange instrumenter etc. Han var aktiv som både kammermusiker, og dirigent ved Zagreb Radio Kammerorkester. Sulek underviste som lærer i violin og komposition på Musikkonservatoriet i Zagreb, og anses som en af de vigtigste komponister og lærere i komposition i Kroatien.

Udvalgte værker 

 Symfoni nr. 1 (1942-1944) - for orkester
 Symfoni nr. 2 "Eroica" (1944-1946) - for orkester
 Symfoni nr. 3 (1948) - for orkester
 Symfoni nr. 4 (1954) - for orkester
 Symfoni nr. 5 (1963) - for orkester
 Symfoni nr. 6 (1966) - for orkester
 Symfoni nr. 7 (1979) - for orkester
 Symfoni nr. 8 (1981) - for orkester
 "Epitaph" (1971) - for orkester
 "Runke" (1972) - for orkester
 3 Klaverkoncerter (1949, 1952, 1970) - for klaver og orkester
 Violinkoncert (1951) - for violin og orkester
 4 "Klassiske Koncerter" (1944, 1952, 1957, 1983) - for orkester of strygeorkester
 Cellokoncert (1950) - for cello og orkester

Kilde 
 Om Stjepan Sulek på www.musicweb-international.com
 Om Stjepan Sulek

Komponister fra Kroatien
Violinister
Dirigenter
Professorer
Lærere
Personer fra Zagreb
Azenaide Carlos

Azenaide Danila José Carlos (født 14. juni 1990 i Luanda, Angola) er en kvindelig angolansk håndboldspiller som spiller for kroatiske RK Podravka Koprivnica og Angolas kvindehåndboldlandshold.

Hun har deltaget ved Sommer-OL hele tre gange i 2008, 2012 og 2016. Hun fik VM-slutrundedebut ved VM 2009 i Kina og har i alt deltaget ved 4 slutrunder.

Referencer

Eksterne henvisninger 

Håndboldspillere fra Angola